open-index/open-wikipedia-markdown huggingface dataset:
Τροία (σκάκι)

Η **Τροία** (*Troy*) είναι σκακιστική παραλλαγή εμπνευσμένη από τον Τρωικό πόλεμο. Οι στρατοί των Ελλήνων και των Τρώων δίνουν μάχη σε μια σκακιέρα με 91 εξαγωνικές κυψέλες. Το παιχνίδι αναπτύχθηκε το 1988 από το *Fanaat games club* της Ολλανδίας ως γαμήλιο δώρο σε δύο από τα εξέχοντα μέλη του.

## Κανόνες
250px|μικρογραφία|δεξιά|upright=1.7|Παράταξη εκκίνησης.
Όπως φαίνεται από την παράταξη εκκίνησης, ο κάθε παίκτης έχει 19 πεσσούς. Όπως και στο συμβατικό σκάκι, ένα κομμάτι συλλαμβάνει κάποιο άλλο καταλαμβάνοντας το κελί του. Ο σκοπός του παιχνιδιού είναι να επιτευχθεί το ματ στον αντίπαλο βασιλιά. Βασιλιάς των Ελλήνων είναι η Παλλάδα Αθηνά και βασιλιάς των το Τρώων ο Άρης. Οι Έλληνες έχουν την πρώτη κίνηση στην παρτίδα.

Η Παλλάδα Αθηνά έχει στον στρατό της τον Αχιλλέα, δύο Ήρωες, τρεις Σπαρτιάτες και δώδεκα Έλληνες, ενώ ο Άρης έχει στον στρατό του τον Έκτορα, δύο Ήρωες, τρεις Αμαζόνες και δώδεκα Τρώες.

### Πεσσοί
30px|Παλλάδα Αθηνά **Παλλάδα Αθηνά** 30px|Άρης **Άρης** 
:* Κινείται και συλλαμβάνει όπως ο βασιλιάς.

30px|Αχχιλέας **Αχχιλέας** 30px|Έκτωρ **Έκτωρ**
:* Κινείται και συλλαμβάνει όπως η βασίλισσα.
:* Δεν μπορεί να συλληφθεί από τους πεσσούς Έλληνες και Τρώες.

30px|Ήρωας **Ήρωας Ελλήνων** 30px|Ήρωας **Ήρωας Τρώων**
:* Κινείται και συλλαμβάνει όπως η βασίλισσα.

30px|Σπαρτιάτης **Σπαρτιάτης** 30px|Αμαζόνα **Αμαζόνα**
:* Κινείται και συλλαμβάνει όπως ο Ελέφαντας ή όπως το Τανκ.

30px|Έλληνας **Έλληνας** 30px|Τρώας **Τρώας**
:* Συλλαμβάνει όπως το πιόνι.
:* Κινείται όπως το πιόνι ή κάνει δύο βήματα διαγωνίως προς τα εμπρός.
:* Δεν μπορεί να κάνει άλμα πάνω από πεσσούς.
:* Μπορει να προαχθεί σε οποιονδήποτε από τους πεσσούς που έχουν νωρίτερα συλληφθεί.

## Σημειώσεις

## Παραπομπές


### Πηγές

* 
* 

## Εξωτερικοί σύνδεσμοι
* Fanaat games club (the Netherlands)
* Troy  a simple program by Ed Friedlander (Java)

Κατηγορία:Σκακιστικές παραλλαγές
Κατηγορία:Επιτραπέζια παιχνίδια
Ανάκτορο των Σιρβανσάχ

Τα **ανάκτορα των Σιρβανσάχ** (αζερικά: *Şirvanşahlar Sarayı*) είναι ανάκτορο κατασκευασμένο στο Μπακού, Αζερμπαϊτζάν, τον 13ο έως 16ο αιώνα. Το ανάκτορο κατασκευάστηκε από τη δυναστεία των Σιρβανσάχ κατά τη διάρκεια της βασιλείας του Χαλίλ-Ουλλάχ, όταν η πρωτεύουσα μετακινήθηκε από τη Σαμάχι στο Μπακού. Το ανάκτορο αποτελεί αρχιτεκτονικά συγκρότημα με το περίπτερο Ντιβανχανά, το ιερό των Σιρβανσάχ, το τζαμί του παλατιού, χτισμένο το 1441, μαζί με το μιναρέ του, τα λουτρά και το μαυσωλείο.  Το 1964, το ανάκτορο ανακηρύχθηκε μουσείο-μνημείο και τέθηκε υπό κρατική προστασία. Το 2000 ανακηρύχθηκε μνημείο παγκόσμιας κληρονομιάς από τη UNESCO μαζί με την παλιά πόλη του Μπακού και τον Παρθένο Πύργο.

Παρά το γεγονός ότι το συγκρότημα κατασκευάστηκε σε διαφορετικές χρονικές περιόδους, το συγκρότημα δίνει ομοιόμορφη εντύπωση, βασισμένη στην αρχιτεκτονικό σχολή του Σιρβάν-Αμπσερόν. Με τη δημιουργία κυβικών και με πολλές προσόψεις αρχιτεκτονικών όγκων, οι τοίχοι είναι διακοσμημένοι με ανάγλυφα μοτίβα. Κάθε αρχιτέκτονας, εξαιτίας των παραδόσεων και της αισθητικής που χρησιμοποιήθηκε από τους προκατόχους του, τον ανέπτυξε και τον εμπλούτισε δημιουργικά, με αποτέλεσμα τα επιμέρους κτίσματα να έχουν δημιουργούν την αίσθηση της ενότητας, ρυθμού και αναλογίας των βασικών αρχιτεκτονικών μορφών, δηλαδή του κυβικού όγκου των κτιρίων, των θόλων και των πυλών.

Με την κατάκτηση του Μπακού από τους Σαφαβίδες το 1501, το παλάτι λεηλατήθηκε. Όλοι οι θησαυροί των Σιρβανσάχ, όπλα, πανοπλίες, κοσμήματα, χαλιά, μπροκάρ, σπάνια βιβλία από τη βιβλιοθήκης του παλατιού, πιάτα από ασήμι και χρυσό, μεταφέρθηκαν από τους Σαφαβίδες στη Ταμπρίζ. Αλλά μετά την μάχη του Τσαλντιράν το 1514 μεταξύ του στρατού του σουλτάνου της Οθωμανικής Αυτοκρατορίας Σελίμ Α΄ και τους Σαφαβίδες, η οποία έληξε με ήττα των δεύτερων, οι Τούρκοι πήραν τον θησαυρό των Σιρβανσάχ ως λάφυρα. Σήμερα βρίσκονται στις συλλογές μουσείων της Τουρκίας, του Ιράν, της Βρετανίας, της Γαλλίας, της Ρωσίας, της Ουγγαρίας. Μερικά χαλιά του ανακτόρου φυλάσσονται στο μουσείο Βικτώριας και Αλβέρτου του Λονδίνου και τα αρχαία βιβλία φυλάσσονται σε αποθετήρια βιβλίων στην Τεχεράνη, το Βατικανό και την Αγία Πετρούπολη..

## Παραπομπές


Κατηγορία:Κτίρια και κατασκευές στο Αζερμπαϊτζάν
Σιρβανσάχ
Κατηγορία:Μουσεία στο Μπακού
κατηγορία:Μνημεία Παγκόσμιας Κληρονομιάς στο Αζερμπαϊτζάν
Κατηγορία:Αξιοθέατα στο Αζερμπαϊτζάν
Ινδικό σκάκι

220px|μικρογραφία|δεξιά|Ινδικοί πεσσοί
Το **Ινδικό σκάκι** είναι η επίσημη παραλλαγή στο σκάκι που παιζόταν στην Ινδία κατά τον 18ο και 19ο αιώνα. Οι αρχαιότερη μορφή του είναι γνωστή ως Chaturanga, και εξαπλώθηκε προς τα δυτικά μέσω της Περσίας κατά τον 7ο αιώνα. Υπάρχουν αρκετές παραλλαγές του, που όλες έχουν κανόνες παρόμοιους με τους σύγχρονους κανόνες του σκακιού, με διαφορές όσον αφορά το ροκέ, την προαγωγή πιονιού, κ.λπ., παραλλαγές οι οποίες ήταν δημοφιλείς στην Ινδία μέχρι τη δεκαετία του 1960 και ενδεχομένως εξακολουθούν να παίζονται στις επαρχίες της.

## Διαφορές με το Δυτικό σκάκι

* Ο λευκός βασιλιάς τοποθετείται στη σκακιέρα πάντα στα δεξιά της λευκής βασίλισσας και απέναντί του τοποθετείται ο μαύρος βασιλιάς.
* Όταν ο βασιλιάς μείνει στο παιχνίδι μόνο με πιόνια, ο αντίπαλος δεν του κάνει σαχ και μπορεί να τον κερδίσει με κάποιο πατ.
* Το κανονικό ροκέ με πύργο και βασιλιά δεν μπορεί να γίνει. Ο βασιλιάς, για μία μόνο φορά στην παρτίδα, μπορεί να κινηθεί όπως ο ίππος, η κίνηση αυτή είναι γνωστή ως *ινδικό ροκέ*.
* Η βασίλισσα, εκτός του ότι κινείται όπως ο πύργος και ο αξιωματικός, μπορεί επιπλέον να κινείται ως ίππος, έτσι είναι πιο ισχυρή από τη σύγχρονη εκδοχή της (βλ. Αμαζόνα).
* Η διπλή αρχική κίνηση των πιονιών απουσιάζει από το Ινδικό σκάκι, ως εκ τούτου, δεν υπάρχει και πάρσιμο εν διελεύσει.
* Το πιόνι που φτάνει στο αντίθετο άκρο της σκακιέρας προάγεται στο κομμάτι που βρισκόταν εκεί κατά την παράταξη εκκίνησης, αν το κομμάτι αυτό ήταν ο βασιλιάς, τότε προάγεται σε βασίλισσα.
* Δεν επιτρέπεται η υποπροαγωγή, δηλαδή η προαγωγή σε κάποιο κομμάτι χαμηλότερης αξίας από αυτό που πρόκειται να προαχθεί.
* Δεν μπορεί να συλληφθεί το τελευταίο κομμάτι που απομένει στην κάθε πλευρά.

## Πεσσοί
Η βασίλισσα ονομάζεται *Mantri* (Υπουργός). Ο ίππος καλείται *Ghoda* (άλογο) και στην εικονογραφία είναι όμοιος με τον σύγχρονο ίππο. Ο παρακάτω πίνακας περιγράφει την ινδική σκακιστική ορολογία για τους διάφορους πεσσούς:

## Παραπομπές


Κατηγορία:Σκακιστικές παραλλαγές
Κατηγορία:Επιτραπέζια παιχνίδια
Αχιλλέας Αγίου Θεράποντα

Η **Εθνική Ένωση Νέων Αχιλλέας Αγίου Θεράποντα** ήταν κυπριακή ποδοσφαιρική ομάδα με έδρα τον Άγιος Θεράπων της επαρχίας Λεμεσού. Η ομάδα είχε πέντε συμμετοχές στη Δ΄ κατηγορία ποδοσφαίρου της Κύπρου.

## Ιστορία

Ο Αχιλλέας ιδρύθηκε το 1947. Χρώματα της ομάδας ήταν το μπλε και το άσπρο.  Η ποδοσφαιρική ομάδα αρχικά συμμετείχε στις διοργανώσεις της Ποδοσφαιρικής Αθλητικής Αγροτικής Ομοσπονδίας Κύπρου (ΠΑΑΟΚ). Το 1992 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. 

Συμμετείχε για πέντε συνεχόμενες περιόδους στη Δ΄ κατηγορία. Την περίοδο 1995-96 τερμάτισε στην πέμπτη θέση, ένα μόλις βαθμό πίσω από την τρίτη θέση που οδηγούσε στην Γ΄ κατηγορία. Την επόμενη περίοδο τερμάτισε στη δεύτερη θέση και προβιβάστηκε στη Γ΄ κατηγορία. Το καλοκαίρι του 1997 η ομάδα ενοποιήθηκε με την ΑΕΚ Καθολικής δημιουργώντας την ομάδα ΑΕΚ/Αχιλλέας Αγίου Θεράποντα, η οποία πήρε τη θέση του Αχιλλέα Αγίου Θεράποντα στη Γ΄ κατηγορία 1997-98.

Ένα σημαντικό επίτευγμα του Αχιλλέα Αγίου Θεράποντα είναι η πρόκριση του επί της Νέα Σαλαμίνα Αμμοχώστου στον Α΄ γύρο του Κυπέλλου Κύπρου 1994-95. Η πρόκριση αυτή θεωρείται ως η μεγαλύτερη έκπληξη στο θεσμό του Κυπέλλου Κύπρου, αφού είναι η μοναδική περίπτωση που ομάδα Δ΄ κατηγορίας κατάφερε να αποκλείσει ομάδα Α΄ κατηγορίας. (μάλιστα η Νέα Σαλαμίνα είχε τερματίσει στην τρίτη θέση στο πρωτάθλημα Α΄ κατηγορίας 1994-95).





1Η Δ΄ κατηγορία ήταν χωρισμένη σε τρεις ομίλους. Ο Αχιλλέας συμμετείχε στον όμιλο Λεμεσού-Πάφου.


## Τίτλοι
*Πρωτάθλημα ένταξης (1): 1992 (περιφέρεια Λεμεσού/Πάφου)
*Πρωτάθλημα ΠΑΑΟΚ:
** Πρωταθλητής (2): 1991, 1992

*Κύπελλο ΠΑΑΟΚ: 
** Κυπελλούχος (2): 1982, 1992

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λεμεσού
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1947
Κατηγορία:Άγιος Θεράπων Λεμεσού
Ida (ταινία)

Το ***Ida*** (προφορά:  [ˈida]) είναι πολωνική δραματική ταινία του 2013, σε σκηνοθεσία Πάβελ Παβλικόφσκι. Το σενάριο έγραψε ο ίδιος ο σκηνοθέτης σε συνεργασία με τη Ρεμπέκα Λίνκεβιτς. Πρωταγωνιστούν οι Αγκάτα Κουλέζα, Αγκάτα Τρεμπουσόφσκα και  Νταβίντ Όγκροντνικ.

Η ταινία τοποθετείται στην Πολωνία το 1962 και στο επίκεντρό της είναι μια νεαρή δόκιμη καθολική μοναχή, η οποία έχασε τους γονείς της κατά τη διάρκεια του Β' Παγκοσμίου Πολέμου. Η μόνη εν ζωή συγγενής της είναι η θεία της, Βάντα, μία  πρώην κομμουνίστρια κατήγορος, η οποία και της αποκαλύπτει πως είναι εβραϊκής καταγωγής. Οι δύο γυναίκες ξεκινούν τότε ένα ταξίδι για να ανακαλύψουν τα ίχνη και τα αίτια θανάτου των γονιών της.

Η ταινία απέσπασε πολύ καλές κριτικές και μεταξύ άλλων χαρακτηρίστηκε ως ένα «συμπαγές αριστούργημα» και μια «παράξενα όμορφη ταινία δρόμου» που παράλληλα «περιέχει έναν κόσμο ενοχής, πόνου και βίας». Αν και η ταινία έχει βασιστεί εν μέρει σε ιστορικά γεγονότα, όπως τη Γερμανική Κατοχή, το Ολοκαύτωμα, τον σταλινισμό κ.λ.π κανένα από αυτά δεν αναφέρεται, αλλά όλα κτίζονται μέσω της ατμόσφαιρας που δημιουργεί η ταινία.

Το 2015, η ταινία κέρδισε Όσκαρ Καλύτερης Ξενόγλωσσης Ταινίας, από την Αμερικανική Ακαδημία, και έγινε η πρώτη πολωνική ταινία που το κατάφερε. Το 2014 επελέγη ως Καλύτερη Ταινία από την Ευρωπαϊκή Ακαδημία Κινηματογράφου, ενώ απέσπασε και το βραβείο Καλύτερης Ξενόγλωσσης Ταινίας στα βραβεία BAFTA. 
 
## Παραπομπές


## Εξωτερικοί σύνδεσμοι
*  at Music Box Films
* 
* 
* 
* 

Κατηγορία:Ταινίες του 2013
Κατηγορία:Πολωνόφωνες ταινίες
Κατηγορία:Πολωνικές ταινίες
Κατηγορία:Ταινίες σχετικά με το Ολοκαύτωμα
Κατηγορία:Ασπρόμαυρες ταινίες
Κατηγορία:Πολωνικές δραματικές ταινίες
Κατηγορία:Ταινίες γυρισμένες στην Πολωνία
Κατηγορία:Πολωνικές ασπρόμαυρες ταινίες
Κατηγορία:Ταινίες με θέμα την αυτοκτονία
Κατηγορία:Ταινίες τοποθετημένες στην Πολωνία
Κατηγορία:Όσκαρ Καλύτερης Ξενόγλωσσης Ταινίας
Κατηγορία:Ταινίες τοποθετημένες στη Βαρσοβία
Θανάσης Κακογιάννης

Ο **Θανάσης Κακογιάννης** (1914 - 1η Μαΐου 2002) υπήρξε Έλληνας αντιστασιακός και πολιτικός της Αριστεράς.

## Βιογραφία
Γεννήθηκε το 1914 στα Αλάτσατα της Μικράς Ασίας και η οικογένειά του υπέστη τους διωγμούς του 1914 και του 1922 από τους Τούρκους. Ολοκλήρωσε το Γυμνάσιο στο Αγρίνιο. Σπούδασε νομικά στην Αθήνα και εργάστηκε ως δικηγόρος.

To 1944 εξελέγη εθνοσύμβουλος Αγρινίου, λαμβάνοντας μέρος στο συνέδριο στις Κορυσχάδες. Από τις 15 Σεπτεμβρίου 1944 ως τις 31 Μαρτίου 1945 υπηρέτησε ως Δήμαρχος Αγρινίου. Το 1946 συνελήφθη και εκτοπίστηκε σε νησιά όπως η Ικαρία και η Μακρόνησος, για να εγκλειστεί στο δημόσιο ψυχιατρείο στο Δαφνί ως το 1951, οπότε τερματίστηκε ο εκτοπισμός του.

Εξελέγη βουλευτής Αιτωλοακαρνανίας με την ΕΔΑ το 1958 και επανεξελέγη το  1963. Κατά την περίοδο της χούντας υπέστη διωγμούς και μετά τη μεταπολίτευση άσκησε πάλι το δικηγορικό λειτούργημα ως τη συνταξιοδότησή του, το 1983.

Πέθανε στην Αθήνα και κηδεύτηκε στις 2 Μαΐου 2002, από το νεκροταφείο Παλαιού Φαλήρου. 

Άφησε συγγραφικό έργο (ιστορικά βιβλία). Ήταν παντρεμένος με την Αντιγόνη Κυριάκου-Τσίτση και απέκτησαν 1 κόρη.

## Πηγές
*Τεκμήριο, Οι βουλευτές κ.κ. Μπούσιος, Κοντουδάκης και Κακογιάννης με αντιπροσώπους της νεολαίας της ΕΔΑ.

## Παραπομπές


Κατηγορία:Δήμαρχοι Αγρινίου
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με την ΕΔΑ
Αναγέννηση Μούτταλλου

*not confused with Αναγέννηση ΚαρδίτσαςΗ **Αναγέννηση Μούτταλλου** ήταν κυπριακή ποδοσφαιρική ομάδα από τον Μούτταλλο της Πάφου. Είχε δύο συμμετοχές στη Δ΄ κατηγορία ποδοσφαίρου της Κύπρου. Το 1995 ενοποιήθηκε με την Ελπίδα Προσφύγων Πάφου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».

## Ιστορία
Η Αναγέννηση ιδρύθηκε το 1976 από πρόσφυγες που κατοίκησαν στον συνοικισμό Μούτταλλο μετά την τουρκική εισβολή του 1974. Η ομάδα εντάχθηκε στην ΠΟΑΣΠ. Αρχικά αγωνιζόταν στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ). Το 1986 η Αναγέννηση Μούτταλλου εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή της στο πρωτάθλημα, την περίοδο 1986-87, τερμάτισε στην ένατη θέση του ομίλου της. Την επόμενη περίοδο τερμάτισε στη 13η θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της (ΠΟΑΣΠ).

Το 1995 ενοποιήθηκε με την Ελπίδα Προσφύγων Πάφου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».




1Η Δ΄ κατηγορία ήταν χωρισμένη σε τρεις ομίλους. Η Αναγέννηση συμμετείχε στον όμιλο Λεμεσού-Πάφου.


## Τίτλοι-Διακρίσεις
*Α΄ κατηγορία ΠΟΑΣΠ (1) : 1986
*Κύπελλο ΠΟΑΣΠ (2): 1980, 1984

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Πάφου
Κατηγορία:Ιδρύσεις ποδοσφαιρικών ομάδων το 1985
Κατηγορία:Μούτταλλος
Διοργανώσεις Ε.Π.Σ. Μεσσηνίας 2015–16

Για την **περίοδο 2015–16**, η Ένωση Ποδοσφαιρικών Σωματείων Μεσσηνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μεσσηνίας.

Η πρωταθλήτρια της Α΄ κατηγορίας της ΕΠΣ Μεσσηνίας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Μεσσηνίας, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Μεσσηνίας είναι η εξής:
* Α΄ Κατηγορία
* Α1 Κατηγορία
* Β΄ Κατηγορία (2 Όμιλοι)
* Γ΄ Κατηγορία (2 Όμιλοι)
### Α΄ Κατηγορία
Στην Α΄ Κατηγορία συμμετέχουν 16 σύλλογοι. Πρωταθλητής ΕΠΣ Μεσσηνίας για το 2015-16 είναι ο Τσικλητήρας Πύλου ο οποίος κέρδισε και την άνοδο στη Γ΄ Εθνική μέσω του Πρωταθλήματος Πρωταθλητριών ΕΠΣ. Καθώς η Καλαμάτα υποβιβάστηκε και θα αγωνίζεται στη Α΄ ΕΠΣΜ το 2016-17, οι τρεις τελευταίες ομάδες υποβιβάζονται στην Α1 ΕΠΣΜ.

### Α1 Κατηγορία
14 σύλλογοι συμμετείχαν στην Α1 ΕΠΣΜ 2015-16. Οι τρεις πρώτες της τελικής κατάταξης κέρδισαν την άνοδο στην κορυφαία κατηγορία και οι δυο τελευταίες υποβιβάζονται στη Β΄ ΕΠΣΜ. 

Πηγή: ΕΠΣ Μεσσηνίας

### Β΄ Κατηγορία
Με 2 ομίλους των 12 συλλόγων διεξήχθη η Β΄ Κατηγορία. Οι πρωταθλητές των ομίλων τους «Αστέρας Μικρομάνης» και «Ολυμπιακός Ανάληψης» κέρδισαν την άνοδο στην Α1. Οι τελευταίες των δυο ομίλων υποβιβάστηκαν.
#### 1ος Όμιλος

Πηγή: ΕΠΣ Μεσσηνίας


#### 2ος Όμιλος

Πηγή: ΕΠΣ Μεσσηνίας


### Γ΄ Κατηγορία
Οι 16 σύλλογοι που δήλωσαν συμμετοχή στη Γ΄ Κατηγορία χωρίστηκαν σε 2 ομίλους. Σύμφωνα με την προκήρυξη (άρθρο 22) οι δυο πρώτοι κάθε ομίλου ανεβαίνουν κατηγορία.
#### 1ος Όμιλος

Πηγή: ΕΠΣ Μεσσηνίας


#### 2ος Όμιλος

Πηγή: ΕΠΣ Μεσσηνίας


## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Μεσσηνίας. Κυπελλούχος για την περίοδο 2015–16 αναδείχθηκε ο Τσικλητήρας Πύλου.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Μεσσηνίας
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Μαρτίνο ντι Μπαρτολομέο

Ο **Μαρτίνο ντι Μπαρτολομέο** (ιταλικά: *Martino di Bartolomeo*) ήταν Ιταλός ζωγράφος και εικονογράφος χειρογράφων ο οποίος δραστηριοποιήθηκε από το 1389 μέχρι το 1434. Θεωρείται ένας από τους κυριότερους εκπροσώπους της Σχολής της Σιένα. Με βάση συγκεκριμένα χαρακτηριστικά της τεχνοτροπίας του πιστεύεται πως ήταν μαθητής του Ταντέο ντι Μπάρτολο (Taddeo di Bartolo). Σε νεαρή ηλικία ο Μαρτίνο συνεργάστηκε με τον Τζοβάννι ντι Πιέτρο ντα Νάπολι (Giovanni di Pietro da Napoli) στην Πίζα. Οι νωπογραφίες στην εκκλησία του Σαν Τζοβάννι Μπαττίστα (San Giovanni Battista di Cascina), έξω από την Πίζα, φέρουν την υπογραφή του, ενώ αναγράφεται το έτος 1398. Επέστρεψε οριστικά στην Σιένα το 1405, όπου φιλοτέχνησε εξαιρετικές νωπογραφίες για τον καθεδρικό της πόλης και για το *[[Palazzo Pubblico]]*. Ακολούθησαν πολυάριθμες και πολυποίκιλες αναθέσεις που μαρτυρούν αφενός την πολυσχιδή φύση του έργου του αφετέρου την αναγνώρισή του ως ενός από τους εξέχοντες καλλιτέχνες της Σιένα.

Το 1420 υπέγραψε με την *Collegiata* του Σαν Τζιμινιάνο (Collegiata) για την πολυχρωμία του ξυλόγλυπτου *Ευαγγελισμού* και ο γλύπτης Γιάκοπο ντελα Κουέρτσα ήταν ο εγγυητής. Ο πατέρας του Γιάκοπο εργάζονταν στο  εργαστήρι του Μαρτίνο.


Αρχείο:Martino di Bartolomeo. Coronation of the Virgin.jpg|* Η στέψη της Παρθένου*, 1400, Λος Άντζελες, County Museum of Art
Αρχείο:'Crucifixion', painting by Martino di Bartolomeo, ca. 1390, Lindenau Museum, Altenburg, Germany.jpg|* Η Σταύρωση*, 1390,  Άλτενμπουργκ, Lindenau-Museum


## Παραπομπές


## Βιβλιογραφία
* Bénézit, Emmanuel, ed., *Dictionnaire critique et documentaire des Peintres, Sculpteurs, Dessinateurs et Graveurs*, Originally published 1911-1923, Paris, Librairie Gründ, 1976.
* El Paso Museum of Art, *The Samuel H. Kress Collection*, El Paso, El Paso Museum of Art, 1961.
* *Encyclopedia of World Art*, New York, McGraw-Hill, 1959-1987.
*Pinacoteca Nazionale, Siena: ''Altarpiece with Saints James, Catherine, Magdalen and Ansano'' 

## Εξωτερικοί σύνδεσμοι
* 

Κατηγορία:Ιταλοί ζωγράφοι του 15ου αιώνα
Κατηγορία:Σχολή της Σιένα
Μάρκο Πίνο

Ο **Μάρκο Πίνο** (ιταλ.: *Marco Pino*, Σιένα 1525 – Νάπολη 1587) ήταν Ιταλός ζωγράφος της Αναγέννησης και του μανιερισμού. Είναι γνωστος και ως **Μάρκο νταλ Πίνο** (Marco dal Pino), **Μάρκο ντι Πίνο** (Marco di Pino) ή **Μαρκο ντα Σιένα** (Marco da Siena).

## Βίος και έργο
Από το 1537 έως το 1542 μαθήτευσε υπό τον Ντομένικο Μπεκκαφούμι (Domenico Beccafumi). Το 1543 πήγε στην Ρώμη όπου εργάστηκε μαζί με τους Ντανιέλε ντα Βολτέρρα (Daniele da Volterra) και Περίνο ντελ Βάγκα (Perino del Vaga_. Με τον δεύτερο φιλοτέχνησε νωπογραφίες στο *Castel Sant'Angelo*. Ο βιογράφος Φιλίππο Μπαλντινούτσι (Filippo Baldinucci) αναφέρει πως συνεργάστηκε επίσης με τον Μπαλτασσάρε Περούτσι (Baldassare Peruzzi). Το 1557 μετακόμισε στη Νάπολη όπου δίδαξε Ζωγραφική μέχρι τον θάνατό του και φιλοτέχνησε αρκετά έργα.


File:Marco_del_Pino_-_noli_me_tangere_-_Museo_dei_cappuccini_-_Roma.jpg|*Μη μου άπτου*, 1550
File:Resurrezione_di_Cristo_(Marco_Pino)_September_2015-1a.jpg|*Η Ανάσταση*, 1555, Ρώμη, Γκαλλερία Μποργκέζε
File:Adorazione_dei_Magi,_Marco_Pino_001.jpg|*Η προσκύνηση των Μάγων*
File:Adorazione_dei_pastori,_Marco_Pino_001.jpg|*Η προσκύνηση των ποιμένων*
File:Decollazione_del_Battista,_Marco_Pino_001.jpg|*Ο αποκεφαλισμός του Βαπτιστή*, Νάπολη, Εθνικό Μουσείο Καποντιμόντε     


## Παραπομπές


## Βιβλιογραφία
* *Marco Pino*. In: Ulrich Thieme, Felix Becker u. a.: *Allgemeines Lexikon der Bildenden Künstler von der Antike bis zur Gegenwart.* Band 27, E. A. Seemann, Leipzig 1933, S. 62.
* Luca Bortolotti: Marco di Giovanni Battista (Marco Pino). In: Mario Caravale (Hrsg.): *Dizionario Biografico degli Italiani* (DBI). Band 69 (Mangiabotti–Marconi), Istituto della Enciclopedia Italiana, Rom 2007.
* Bruno Santi: *Banca Monte dei Paschi di Siena. La collezione d’arte*, Scala, Florenz 1999, S. 35
* Piero Torriti: *Tutta Siena. Contrada per Contrada*, Edizioni Bonechi, Florenz 2004, ISBN 88-7204-456-1

## Εξωτερικοί σύνδεσμοι
* 

Κατηγορία:Ιταλοί ζωγράφοι του 16ου αιώνα
Κατηγορία:Μανιεριστές ζωγράφοι
Κατηγορία:Ζωγράφοι της Αναγέννησης
Χανς Γιόρντενς

Ο **Χανς Γιόρντενς** (φλαμανδικά: **Hans Jordaens**, ορισμένες φορές αναφερόμενος και ως Hans Jordaens de Oude (ο πρεσβύτερος),  1555 &ndash; 1630) ήταν Φλαμανδός ζωγράφος του μπαρόκ τα θρησκευτικά έργα του οποίου συχνά συγχέονται με άλλων ζωγράφων με το ίδιο όνομα.

## Βιογραφία
Ο Γιόρντενς γεννήθηκε στην Αμβέρσα το 1555. Ύστερα από την πολιορκία της πόλης κατά το 1584 - 85, η οικογένειά του μετοίκησε στο Ντελφτ το 1589, όπου έγινε μέλος στη Συντεχνία του Αγίου Λουκά της πόλης το 1613. Σύμφωνα με τον βιογράφο Κάρελ φαν Μάντερ ήταν μαθητής του Μάρτεν φαν Κλέφε, ο οποίος είχε γίνει μέλος στη Συντεχνία του Αγίου Λουκά της Αμβέρσας το 1579. Ήταν καλός στην απεικόνιση τοπίων και στην πληθύσμωση πινάκων με μορφές (σταφάζ) που ζούσε στο Ντελφτ και έλαβε σύζυγο τη δεύτερη σύζυγο του Φρανς Πάουρμπους του πρεσβύτερου όταν αυτός απεβίωσε αιφνίδια το 1580.

Μαθητής του ήταν ο Αντόνι Παλαμέντες στο Ντελφτ. Ο μεταγενέστερος ιστορικός τέχνης και βιογράφος Άρνολντ Χαουμπράκεν, ο οποίος αναφέρει ότι τα στοιχεία γι' αυτόν ήταν, στην καλύτερη περίπτωση, ατελή, τον συγχέει με τους απογόνους του Χανς ΙΙ Γιόρντενς (1590-1643)  και τον επίσης μεταγενέστερο Χανς IV Γιόρντενς (1616-1680), ο οποίος ταξίδεψε στη Ρώμη. Ο Χαουμπράκεν αναφέρει ότι ο Χανς IV είχε γεννηθεί στο Ντελφτ, ταξίδεψε στη Ρώμη, όπου έλαβε το προσωνύμιο *Pollepel* (κουτάλι) από την τοπική "Συντεχνία" των Φλαμανδών καλλιτεχνών της Ρώμης *Bentvueghels* για την ικανότητά του να στήνει μορφές στον καμβά. Η χήρα του δικηγόρου Νικολάας Μόις φαν Χόλυ (Nicolaas Muys van Holy (1653/54-1717)) είχε στην κατοχή της ένα πίνακα του Χανς ΙΙΙ που απεικόνιζε τον στρατό του Φαραώ να διασχίζει την Ερυθρά Θάλασσα και να πνίγεται μαζί με τα άλογα και τις άμαξές του. Οι περισσότεροι από αυτούς τους πίνακες σήμερα αποδίδονται στον Χανς ΙΙΙ Γιόρντενς (απεβ. 1643) της Αμβέρσας.

## Πατρότητα;
Ο Χαουμπράκεν ανέφερε επίσης ότι ο ζωγράφος Λούκα Τζιορντάνο ήταν πιθανότατα γιος του, από την εποχή που αυτός ζούσε στη Νάπολη (αν και το ύφος γραφής του δείχνει ότι το θεωρούσε απίθανο), του οποίου τα έργα βρίσκονταν στην πινακοθήκη του Γιαν φαν Μπένινγκεν (ενός από τους ιδρυτές του Μουσείου Μπόιμανς - φαν Μπένινγκεν στο Άμστερνταμ. Αν και αυτή η άποψη έχει απορριφθεί από νεότερους ιστορικούς τέχνης, υπάρχουν μαρτυρίες ότι κάποιος χαράκτης L. Jordaens, που δραστηριοποιήθηκε γύρω στα 1660 θα μπορούσε να είναι ο γιος του Χανς ΙV. Εργάστηκε με τον χαρτογράφο Ζακαρίας Ρόμαν σε τοπία της Ζηλανδίας. 

Απεβίωσε είτε στο Ντελφτ είτε στο Φόορμπουρχ.

## Δείτε επίσης
* Κατάλογος Φλαμανδών ζωγράφων

## Παραπομπές


## Εξωτερικοί σύνδεσμοι
*Vermeer and The Delft School, a full text exhibition catalog from The Metropolitan Museum of Art, which contains material on Hans Jordaens

Κατηγορία:Φλαμανδοί ζωγράφοι
Ράιαν Κεντ

Ο **Ράιαν Κεντ** (αγγ. **Ryan Kent**, γεννημένος στις 11 Νοεμβρίου 1996) είναι Άγγλος επαγγελματίας ποδοσφαιριστής που αγωνίζεται στη θέση του winger για τη Ρέιντζερς Γλασκώβης με την μορφή εξαγοράς από την Λίβερπουλ ΦΚ το καλοκαίρι του 2019 έναντι 7,2 εκατομμυρίων ευρώ.

## Συλλογική καριέρα

Ο Κεντ εντάχθηκε στην ακαδημία της Λίβερπουλ στην ηλικία των 7 και μετά από χρόνια κατέληξε ως βασικός στην ομάδα κάτω των 21. Τον Μάρτιο του 2015 υπέγραψε νέο συμβόλαιο με τη Λίβερπουλ για 4.5 έτη. Μετά, έλαβε κλήση στην πρώτη ομάδα για φιλικούς αγώνες το καλοκαίρι στην Ταϊλάνδη, στην Αυστραλία και στη Μαλαισία. Στις 17 Ιουλίου 2015, ο Ράιαν Κεντ έκανε το ντεμπούτο του για την πρώτη ομάδα όταν μπήκε ως αλλαγή στον αγώνα με την αυστραλιανή Μπράισμπαν Ρόαρ, ο οποίος έληξε με σκορ 2-1 υπέρ της Λίβερπουλ. 

Μετά τους φιλικούς αγώνες, η Λίβερπουλ έλαβε αρκετές προτάσεις για να παραχωρήσει τον Κεντ ως δανεικό. Τον Σεπτέμβριο, ο Κεντ παραχωρήθηκε ως δανεικός για τέσσερις μήνες (μέχρι τις 16 Ιανουαρίου 2016) στην Κόβεντρι Σίτι. Στις 12 Σεπτεμβρίου 2015, έκανε το ντεμπούτο του για την ομάδα μπαίνοντας ως αλλαγή στον αγώνα με τη Σκάνθορπ Γιουνάιτεντ, ο οποίος έληξε με σκορ 1-0 υπέρ της τελευταίας. Στις 3 Νοεμβρίου, ο Κεντ πέτυχε τέρμα στον αγώνα με την Μπάρνσλεϊ, ο οποίος έληξε με σκορ 4-3 υπέρ της Κόβεντρι. Την επόμενη μέρα έγινε γνωστό πως ο Κεντ θα επιστρέψει στη Λίβερπουλ, την οποία ανέλαβε ο Γιούργκεν Κλοπ. 

Στις 5 Ιανουαρίου 2016 ανακλήθηκε από τη Λίβερπουλ και έκανε το ντεμπούτο του για την πρώτη ομάδα στον αγώνα του τρίτου γύρου του FA Cup απέναντι στην Έξετερ Σίτι. Ο αγώνας έληξε ισόπαλος με σκορ 2-2, ενώ ο Κεντ μπήκε ως αλλαγή στο 57ο λεπτό.

## Διεθνής καριέρα

Στις 27 Αυγούστου 2015, ο Κεντ έλαβε κλήση στην εθνική Αγγλίας κάτω των 20 για δύο αγώνες με την εθνική Τσεχίας.

## Στατιστικά καριέρας

### Ομάδες

 (Πηγή: Soccerbase)
}
!colspan="2"|Σύνολο
|-
!Πρωτάθλημα!!Σ!!Τ!!Σ!!Τ!!Σ!!Τ!!Σ!!Τ!!Σ!!Τ!!Σ!!Τ
|-
| Λίβερπουλ ΦΚ
| 2015-16
| Πρέμιερ Λιγκ
||0||0||1||0||0||0||0||0||Colspan="2"|—||1||0
|-
|rowspan="2"|Κόβεντρι Σίτι (δανεικός)
|2015-16
|League One
||17||1||0||0||0||0||Colspan="2"|—||0||0||17||1
|-
!colspan="2" | Σύνολο
!17!!1!!0!!0!!0!!0!!Colspan="2"|—!!0!!0!!17!!1
|-
!colspan="3" | Σύνολο καριέρας
!17!!1!!1!!0!!0!!0!!0!!0!!0!!0!!18!!1
|}



:A.&nbsp; Συμμετοχές και τέρματα στο Football League Trophy.



## Παραπομπές



## Εξωτερικοί σύνδεσμοι

*Σελίδα του ποδοσφαιριστή στην επίσημη ιστοσελίδα της Λίβερπουλ ΦΚ
*

Κατηγορία:Άγγλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Κόβεντρι Σίτι
Κατηγορία:Ποδοσφαιριστές Φούτμπολ Λιγκ (Αγγλία)
Κατηγορία:Ποδοσφαιριστές Εθνικής Αγγλίας Κ18
Κατηγορία:Ποδοσφαιριστές Εθνικής Αγγλίας Κ20
Κατηγορία:Ποδοσφαιριστές Μπάρνσλεϊ ΦΚ
Κατηγορία:Ποδοσφαιριστές ΣΚ Φράιμπουργκ
Κατηγορία:Άγγλοι ποδοσφαιριστές στο εξωτερικό
Θρέψε κοράκια

Το ***Θρέψε κοράκια*** (πρωτότυπος τίτλος: ***Cría cuervos***) είναι ισπανική ταινία του 1976 σε σκηνοθεσία και σενάριο του Κάρλος Σάουρα. Ο τίτλος της είναι εμπνευσμένος από την ισπανική παροιμία: «Θρέψε κοράκια και θα σου βγάλουν τα μάτια».

Κέρδισε το Μέγα Βραβείο στο 29ο φεστιβάλ των Καννών.
## Πλοκή
Η Άνα είναι ένα μικρό κορίτσι, που έχει πεθάνει η μητέρα της, και ζει με τις αδερφές της, τον πατέρα της και την ανάπηρη γιαγιά της. Όταν πεθαίνει και ο πατέρας της, την ανατροφή των κοριτσιών αναλαμβάνει η αυταρχική και απρόσιτη θεία τους. Η Άνα δεν αντέχει αυτή τη ζωή και βυθίζεται σε έναν ονειρικό κόσμο: έχει παραισθήσεις ότι βλέπει τη μητέρα της, ζουν μαζί και είναι ευτυχισμένες. Παράλληλα, προσπαθεί να βρει έναν τρόπο να θανατώσει τη θεία της.

## Διανομή
*Άνα Τόρρεντ ως Άνα
*Τζεραλντίν Τσάπλιν ως η μητέρα της Άνα / Άνα σε μεγάλη ηλικία
*Μόνικα Ραντάλ ως θεία Παουλίνα
*Έκτορ Αλτέριο ως Ανσέλμο
*Φλορίντα Τσίκο ως Ρόζα

## Αλληγορία
Στην ταινία παρουσιάζεται με αλληγορικό τρόπο η μετάβαση από τη δικτατορική στη δημοκρατική Ισπανία. Η κατάσταση στο σπίτι της Άνα μπορεί να συγκριθεί με το φασιστικό καθεστώς και η απότομη ενηλικίωσή της με τη μετάβαση στη δημοκρατία.

## Παραπομπές


Κατηγορία:Ισπανικές ταινίες
Κατηγορία:Ισπανικές δραματικές ταινίες
Κατηγορία:Ταινίες συσχετιζόμενες με παιδιά
Κατηγορία:Ταινίες ενηλικίωσης
Κατηγορία:Ταινίες σχετικά με δυσλειτουργικές οικογένειες
Κατηγορία:Αντιφασιστικές ταινίες
Κατηγορία:Ταινίες του 1976
Κατηγορία:Ισπανόφωνες ταινίες
Κατηγορία:Ταινίες σε σκηνοθεσία Κάρλος Σάουρα
Κατηγορία:Ταινίες γυρισμένες στη Μαδρίτη
Κατηγορία:Νικητές Μέγα Βραβείου Φεστιβάλ Καννών
Ελπίδα Προσφύγων Πάφου

Η **Ελπίδα Προσφύγων Πάφου** ήταν κυπριακή ποδοσφαιρική ομάδα από την Πάφο. Είχε τρεις συμμετοχές στη Δ΄ κατηγορία ποδοσφαίρου της Κύπρου. Το 1995 ενοποιήθηκε με την Αναγέννηση Μούτταλλου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».

## Ιστορία
Η Ελπίδα Προσφύγων ιδρύθηκε από πρόσφυγες που μετακινήθηκαν στη Πάφο μετά την τουρκική εισβολή στην Κύπρο του 1974. Αρχικά αγωνιζόταν στις διοργανώσεις της Ποδοσφαιρικής Ομοσπονδίας Αγροτικών Σωματείων Πάφου (ΠΟΑΣΠ).Το 1990 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης. Στην πρώτη συμμετοχή της στο πρωτάθλημα, την περίοδο 1990-91, τερμάτισε στην έβδομη θέση του ομίλου της. Την επόμενη περίοδο τερμάτισε στην 6η θέση. Η περίοδος 1992-93 ήταν η τελευταία που η Δ΄ κατηγορία διεξαγόταν με ομίλους και έτσι οι περισσότερες ομάδες των ομίλων της περιόδου αυτής υποβιβάστηκαν στα αγροτικά (τοπικά) πρωταθλήματα. Η Ελπίδα τερμάτισε στην έκτη θέση του ομίλου της και υποβιβάστηκε στα αγροτικά (τοπικά) πρωταθλήματα.

Το 1995 ενοποιήθηκε με την Αναγέννηση Μούτταλλου δημιουργώντας την ομάδα «Αθλητική Ένωση Αναγέννηση Ελπίδα Προσφύγων Πάφου».




1Η Δ΄ κατηγορία ήταν χωρισμένη σε τρεις ομίλους. Η Ελπίδα συμμετείχε στον όμιλο Λεμεσού-Πάφου.


## Τίτλοι
*Πρωτάθλημα ένταξης (1): 1990 (περιφέρεια Λεμεσού/Πάφου)

## Δείτε επίσης
* Ποδόσφαιρο στην Κύπρο

## Παραπομπές


Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Αθλητικοί σύλλογοι Επαρχίας Πάφου
Κατηγορία:Κυπριακοί προσφυγικοί αθλητικοί σύλλογοι
Κατηγορία:Δήμος Πάφου
Ιταλική Ναυτική Ακαδημία

Η **Ιταλική Ναυτική Ακαδημία** (ιταλικά: *Accademia Navale*) είναι μια στρατιωτική σχολή στο Λιβόρνο, η οποία είναι υπεύθυνη για την τεχνική εκπαίδευση των αξιωματικών του Ιταλικού Πολεμικού Ναυτικού.

Η Ναυτική Ακαδημία βρίσκεται στον πρώην χώρο του Νοσοκομείου του Αγίου Ιακώβου, που χτίστηκε τη δεκαετία του 1640 για την καραντίνα των πληρωμάτων, που έφθασαν από τη Μέση Ανατολή. Ένα δεύτερο νοσοκομείο, που ενσωματώθηκε στην Ακαδημία το 1913, είναι το κτίριο του πρώην Νοσοκομείου του Αγίου Λεοπόλδου, σχεδιασμένο από τον Ιγκνάτσιο Φάτσι.

Η Ακαδημία λειτουργεί από το 1881. Ένας από τους πρώτους δοκίμους που φοίτησαν στην Ακαδημία ήταν ο Μάνλιο Γκαριμπάλντι, μικρότερος γιος του Τζουζέπε Γκαριμπάλντι.

Το συγκρότημα της Ναυτικής Ακαδημίας καλύπτει περίπου 215.000 τετραγωνικά μέτρα και περιλαμβάνει αίθουσες διδασκαλίας, εργαστήρια, κοιτώνες, πισίνα, γυμναστήριο, βιβλιοθήκες, κινηματογράφους και αμφιθέατρα. Η Ακαδημία φιλοξενεί κάθε χρόνο περίπου 1.250 άτομα, δοκίμους και αξιωματικούς που παρακολουθούν μαθήματα.

## Παραπομπές


## Εξωτερικοί σύνδεσμοι
* 

Κατηγορία:Ιταλικές ένοπλες δυνάμεις
ΑΠΟΠ

Τα αρχικά **ΑΠΟΠ** μπορεί να αναφέρονται στους εξής αθλητικούς συλλόγους:
* ΑΠΟΠ Κινύρας Πέγειας: κυπριακή ποδοσφαιρική ομάδα με έδρα την Πέγεια.
* ΑΠΟΠ Παλαιχωρίου: κυπριακή ποδοσφαιρική ομάδα με έδρα το Παλαιχώρι.
* ΑΠΟΠ Πάφου: κυπριακός αθλητικός σύλλογος με έδρα την Πάφο.
** Αθλητικός Πολιτιστικός Όμιλος Πάφου, τμήμα καλαθοσφαίρισης του ΑΠΟΠ Πάφου
** Αθλητικός Ποδοσφαιρικός Όμιλος Πάφου, τμήμα ποδοσφαίρου του ΑΠΟΠ Πάφου
Εύα Κουμαριανού

Η **Εύα Κουμαριανού** (Χαϊδάρι, 1974) είναι τρανς Ελληνίδα ηθοποιός και χορεύτρια.

## Βιογραφία
Γεννήθηκε ως Κωνσταντίνος Γαβριήλ. Δεν γνώρισε ποτέ τον πατέρα της και έζησε τα παιδικά χρόνια με τη μητέρα της. Όταν ήταν 10 ετών μπήκε σε αναμορφωτήριο και στα 12 μπήκε στη φυλακή, όπου υπέστη σεξουαλική κακοποίηση από έναν συγκρατούμενο της.

Όταν ενηλικιώθηκε σπούδασε θέατρο και χορό στη Δραματική Σχολή του Πέλου Κατσέλη.

Έχει κάνει κάποιες επεμβάσεις για να γίνει η εμφάνισή της πιο θηλυκή, ωστόσο εγχείριση επαναπροσδιορισμού φύλου δεν έκανε ποτέ. Σε ηλικία 22 ετών έφυγε οριστικά από το σπίτι της και με τη μητέρα της δεν έχει καμία σχέση μέχρι σήμερα.

Από το 1996 κάνει drag show στο club Κούκλες και από το 2010 είναι ενεργό μέλος του Σωματείου Υποστήριξης Διεμφυλικών. Το 2012 κυκλοφόρησε την αυτοβιογραφία της με τίτλο *Το ταξίδι της ζωής μου* από τις εκδόσεις Πολύχρωμος Πλανήτης.

## Φιλμογραφία
### Τηλεόραση

### Κινηματογράφος

### Θέατρο

## Παραπομπές


Κατηγορία:Έλληνες χορευτές
Κατηγορία:ΛΟΑΤ πρόσωπα από την Ελλάδα
Κατηγορία:Τρανς άτομα
Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί τηλεόρασης
Παλαιχώρι Μόρφου

Το **Παλαιχώρι Μόρφου** είναι κοινότητα της επαρχίας Λευκωσίας στην Κύπρο.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.




## Παραπομπές


## Εξωτερικοί σύνδεσμοι
*

Κατηγορία:Κοινότητες της Επαρχίας Λευκωσίας
Κατηγορία:Χωριά της Πιτσιλιάς
Κριστίν Λιούις

Η **Κριστίν Λιούις** (, Λιτλ Ροκ, Άρκανσο, 1975 - ) είναι lyrico-spinto σοπράνο, γνωστή για το ρεπερτόριό της σε ρόλους του Verdi. Έχει δώσει παραστάσεις σε πολλά θέατρα σε όλο τον κόσμο, που εδρεύει στη Βιέννη, όπου συνέχισε τις σπουδές της με την τραγουδίστρια της όπερας Κάρολ Byers.

## Βραβεία
Έχει βραβευτεί με τα βραβεία:
* ο "Καλλιτέχνης της Χρονιάς" (Φεστιβάλ Όπερας Savonlinna, 2010)
* το "Όσκαρ της Όπερας" (Ίδρυμα Arena di Verona, 2010)
* το "βραβείο Orazio Tosi" (Λέσχη Πάρμα Lirica, 2012)
Είναι επίσης ννικήτρια στους διαγωνισμούς:
* Internationalen Gesangswettbewerb Ferruccio Tagliavini
* Concorso Internazionale Di Musica Gian Battista Viotti
* Concorso Internationale di Canto Debutto Ένα Merano (Όπερα Βραβείο και το Βραβείο κοινού)

## Ίδρυμα Kristin Lewis
Το 2014 δημιούργησε το Ίδρυμα Kristin Lewis, προκειμένου να υποστηρίξει αναδυόμενους μουσικούς από την πολιτεία, Αρκάνσας, με κάλυψη για το κόστος σπουδών, συμμετοχή σε master classes, καθώς και εθνικές ή διεθνείς μετακινήσεις.

## Παραπομπές


## Εξωτερικοί σύνδεσμοι
* http://www.kristinlewis.de/
* http://www.kristinlewisfoundation.com/ 

Κατηγορία:Αμερικανοί τραγουδιστές όπερας
Κατηγορία:Αμερικανοί υψίφωνοι
Ρωμαιοκαθολικισμός στην Αυστρία

Η **Καθολική Εκκλησία της Αυστρίας**, μέρος της παγκόσμιας Ρωμαιοκαθολικής Εκκλησίας, βρίσκεται κάτω από την ηγεσία του Πάπα, της κουρίας στη Ρώμη και του Συνεδρίου Επισκόπων της Αυστρίας. Η αυστριακή εκκλησία είναι η μεγαλύτερη χριστιανική ομολογία της Αυστρίας, με, σύμφωνα με την απογραφή του 2011, 5,4 εκατομμύρια πιστούς. Ωστόσο, οι αριθμοί αυτοί δείχνουν να μειώνονται, όπως φαίνεται από τα στοιχεία που έδωσε στη δημοσιότητα η ίδια η αυστριακή εκκλησία, στα τέλη του 2015. Συγκεκριμένα, φαίνεται να υπήρχαν 5,21 εκατομμύριο μέλη (το 59,9% δηλαδή του συνολικού αυστριακού πληθυσμού). Ο αριθμός των πιστών που πηγαίνουν στη λειτουργία της Κυριακής εκτιμόταν το 2014 στο 7,3% του συνολικού αυστριακού πληθυσμού (δηλαδή 623.195 πολίτες).

Το κυβερνών σώμα της εκκλησίας στην Αυστρία είναι το Συνέδριο των Καθολικών Επισκόπων της Αυστρίας, το οποίο έχει δομηθεί από τους δύο αρχιεπισκόπους (Βιέννης και Σάλτζμπουργκ), τους επισκόπους και τον ηγούμενο του εδαφικού αββαείου του Βέτινγκεν-Μιρεράου. Εντούτοις, κάθε επίσκοπος είναι ανεξάρτητος στην διοίκηση της επισκοπής του, καθώς προϊστάμενός του θεωρείται μόνο ο Πάπας. Ο σημερινός Πρόεδρος του συνεδρίου των επισκόπων είναι ο Καρδινάλιος Κρίστοφ Σόνμπορν. Ο Σόνμπορν ανήκει στη μεσαιωνική αριστοκρατική οικογένεια των Σόνμπορν.

Παρά το γεγονός ότι η Αυστρία δεν διαθέτει προκαθήμενο, ο αρχιεπίσκοπος του Σάλτσμπουργκ φέρει τον τίτλο «Προκαθήμενος της Γερμανίας» (*Primas Germaniae*).

## Δομή

*Αρχιεπισκοπή της Βιέννης με τις ακόλουθες βοηθητικές επισκοπές:
**Επισκοπή του Εισενσταντ
**Επισκοπή του Λιντς
**Επισκοπή του Ζανκτ Πέλτεν
*Αρχιεπισκοπή του Σάλτσμπουργκ με τις ακόλουθες βοηθητικές επισκοπές:
**Επισκοπή του Γκρατς-Σεκάου
**Επισκοπή του Γκουρκ
**Επισκοπή του Φέλντκιρχ
**Επισκοπή του Ίνσμπρουκ
*Εδαφικό Αββαείο του Βέτινγκεν-Μιρεράου (υπόκειται απευθείας στην Αγία Έδρα)
*Στρατιωτικό Ορδιναριάτο της Αυστρίας (υπόκειται απευθείας στην Αγία Έδρα)

## Καθολικοί Οργανισμοί στην Αυστρία
*Katholische Jungschar
*Katholische Jugend

### Κλήση για ανυπακοή
Η οργάνωση «Κλήση για ανυπακοή» (*Aufruf zum Ungehorsam*) είναι ένα αυστριακό κίνημα, που αποτελείται κυρίως από αντιφρονούντες καθολικούς κληρικούς και ιδρύθηκε το 2006. Το κίνημα απαιτεί την υποστήριξη της πλειοψηφίας των αυστριακών καθολικών ιερέων και είναι υπέρ της χειροτονίας των γυναικών, του γάμου των ιερέων, τη θεία κοινωνία σε ξαναπαντρεμένα άτομα και στους μη-Καθολικούς που διαφωνούν με τις διδασκαλίες του Ματζιστέριουμ. Η ομάδα θεωρεί επίσης ότι ο τρόπος με τον οποίο η εκκλησία λειτουργεί χρήζει μεταρρυθμίσεων.

## Παραπομπές


## Εξωτερικοί σύνδεσμοι
* 

Κατηγορία:Χριστιανισμός στην Αυστρία
Δευτερά

Η ονομασία **Δευτερά** μπορεί να αναφέρεται:

* στη Κάτω Δευτερά, χωριό της επαρχίας Λευκωσίας στην Κύπρο
* στη Πάνω Δευτερά, χωριό της επαρχίας Λευκωσίας στην Κύπρο

Κατηγορία:Αποσαφηνίσεις ελληνικών τοπωνυμίων
Διοργανώσεις Ε.Π.Σ. Ζακύνθου 2015–16

Για την **περίοδο 2015–16**, η Ένωση Ποδοσφαιρικών Σωματείων Ζακύνθου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ζακύνθου.

Η πρωταθλήτρια της Α΄ κατηγορίας της ΕΠΣ Ζακύνθου λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.

Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ζακύνθου, αποκτά το δικαίωμα συμμετοχής στο Κύπελλο Ερασιτεχνών.

## Πρωτάθλημα

Η δομή του πρωταθλήματος της Ε.Π.Σ. Ζακύνθου είναι η εξής:
* Α΄ Κατηγορία (12 Ομάδες)
* Β΄ Κατηγορία (12 Ομάδες)
Πρίν την έναρξη του πρωταθλήματος είχαμε τη μη δήλωση συμμετοχής στην Α΄ κατηγορία του «Α.Σ. Νέα Σάντα Ζακύνθου» και τη θέση του πήρε ο «Απόλλων Ζακύνθου».
### Α΄ Κατηγορία
Στην Α΄ Κατηγορία συμμετέχουν 12 σύλλογοι. Ο Πρωταθλητής κρίνεται μέσω Play Off μεταξύ των τεσσάρων πρώτων της κανονικής περιόδου που παίρνουν ως μπόνους το 1/2 της βαθμολογικής διαφοράς απο την 4η ομάδα.
#### Κανονική Περίοδος

1 ο Α.Ο. Έσπερος παραιτήθηκε από τον αγώνα κατάταξης για την παραμονή , έτσι στην κατηγορία παραμένει ο Αχιλλέας Ζακύνθου

#### Play Off
Τα Play off ολοκληρώθηκαν στις 3 Μαΐου 2016 και πρωταθλήτρια αναδείχθηκε η ομάδα του Α.Ο. Τσιλιβή

Σημείωση: Οι ομάδες ξεκίνησαν με τους εξής βαθμούς: Ζακυνθιακός 12, Τσιλιβή 11, Καταστάρι 10, Αγ.Λέων 0

### Β΄ Κατηγορία
Οι 2 πρώτες ομάδες *Αργάσι* και *Ελατιακός* ανεβαίνουν στην Α΄. Εφόσον ο πρωταθλητής ΕΠΣΖ ανέβει στη Γ΄ Εθνική θα προβιβαστεί και ο *Αετός Καλιπάδου* που επικράτησε σε αγώνες κατάταξης μεταξύ 3ης και 4ης  ομάδας της κανονικής διάρκειας. 

Πηγή: ZanteMats.gr

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Ζακύνθου. Κυπελλούχος για την περίοδο 2015–16 αναδείχθηκε η ομάδα του Α.Ο. Κατασταρίου

### Τελικός

## Παραπομπές

## Πηγές
* Ιστοσελίδα ZanteMats.gr
* Ιστολόγιο Zante-Sport 
## Εξωτερικοί σύνδεσμοι

* 

Κατηγορία:Ε.Π.Σ. Ζακύνθου
Κατηγορία:Εγχώρια ποδοσφαιρικά πρωταθλήματα 2015–2016
Κατηγορία:Εγχώρια ποδοσφαιρικά κύπελλα 2015-2016
Άγιος Γεώργιος Δράμεσης Θεσπρωτίας

*Για συνώνυμους οικισμούς στην Ελλάδα δείτε το λήμμα: [[Άγιος Γεώργιος (ελληνικά τοπωνύμια)]]*

Ο **Άγιος Γεώργιος** Δράμεσης είναι πεδινό χωριό της περιφερειακής ενότητας Θεσπρωτίας σε υψόμετρο 90 μέτρα.

## Γεωγραφία - Ιστορία
Ο Άγιος Γεώργιος βρίσκεται στο κέντρο της Θεσπρωτίας σε απόσταση 14,5 χλμ. (οδηγικά) Α.-ΒΑ. από την Ηγουμενίτσα, ανάμεσα στους οικισμούς Γεροπλάτανος (Β.-ΒΑ.), Κάτω Κορίτιανη (Α.-ΝΑ.), Δράμεση (Ν.) και Δριμίτσα (Δ.). Στα βορειοανατολικά του χωριού περνάει ο ποταμός Θύαμις ενώ μέσα από αυτό η ΕΟ Ιωαννίνων - Ηγουμενίτσας. Το παλαιότερο όνομά του, από την εποχή της τουρκοκρατίας και μέχρι το 1951, είναι *"Ρίζιαννη"*. Οι κάτοικοι του είναι Βλάχοι ή Σαρακατσάνοι και Βορειοπειρώτες. Οι Βλάχοι και οι Σαρακατσάνοι ήταν κυρίως κτηνοτρόφοι νομάδες κατά κύριο επάγγελμα και μετακινούνταν με τα κοπάδια τους προς τα Ζαγοροχώρια. Οι Βορειοπειρώτες, προέρχονται από διάφορες περιοχές της Βορείου Ηπείρου (Νότιας Αλβανίας) και μετά στον πόλεμο έχασαν τις περιουσίες και τα σπίτια τους και εγκαταστάθηκαν και αποκαταστάθηκαν με πρόγραμμα διεθνούς βοήθειας το 1952 στον οικισμό που δημιουργήθηκε από ομοιόμορφα μικρά σπιτάκια 45 τ.μ. με εξωτερική τουαλέτα, που κάποια διασώζονται και κατοικούνται ακόμη.

Ο οικισμός παλαιότερα είχε πολλούς κατοίκους κυρίως νέους που ασχολούνταν με τη γεωργία, την κτηνοτροφία και κυρίως με το προσοδοφόρο αλλά κουραστικό επάγγελμα του λατόμου. Υπήρχαν πολλά λατομεία που έβγαζαν και πουλούσαν πέτρα για το χτίσιμο των σπιτιών ή άλλων κατασκευών, αλλά με την εφαρμογή μαζικά του μπετόν και τούβλων στην κατασκευή των σπιτιών, το επάγγελμα αυτό σιγά σιγά έσβησε. Οι κάτοικοι τη δεκαετία του 60 άρχιζαν να μεταναστεύουν προς άλλες περιοχές και χώρες, οι περισσότεροι προς την Αμερική. Έτσι ο οικισμός άρχισε σιγά σιγά να έχει όλο και λιγότερους κατοίκους και σήμερα δεν έχει αστυνομία, δημοτικό σχολείο, νηπιαγωγείο αλλά ούτε και ένα καφενείο όπως παλιά, που ήταν γνωστό για τη νυκτερινή διασκέδαση όλων των Θεσπρωτών και για το πολύ καλό νερό που έτρεχε από την κεντρική δεξαμενή του χωριού. Δυστυχώς κάποιοι ανεύθυνοι τοπικοί άρχοντες φρόντισαν να γκρεμίσουν, αν και ήταν το σημείο αναφοράς του χωριού και σήμερα θα αποτελούσε πραγματικό παραδοσιακό στολίδι.

## Διοικητικά
Αναφέρεται ως οικισμός με το όνομα Ρίζιαννη το 1919 στο ΦΕΚ 184Α - 19/08/1919 να ορίζεται έδρα της ομώνυμης κοινότητας και να ανήκει στο νομό Ιωαννίνων. Το 1937 με το ΦΕΚ 119Α - 01/04/1937 αποσπάστηκε στον νεοϊδρυθέντα νομό Θεσπρωτίας από το νομό Ιωαννίνων και το 1953 με το ΦΕΚ 349Α - 21/12/1953  μετονομάστηκε σε Άγιος Γεώργιος Σύμφωνα με το Πρόγραμμα «Καλλικράτης» μαζί με τη Δράμεση την τοπική κοινότητα Δράμεσης που ανήκει στη δημοτική ενότητα Παραποτάμου του δήμου Ηγουμενίτσας και σύμφωνα με την απογραφή 2011 έχει πληθυσμό 112 μόνιμους κατοίκους.
## Πληθυσμός

## Σημείωση
Στην Θεσπρωτία υπάρχουν οι συνώνυμοι οικισμοί Άγιος Γεώργιος Νεοχωρίου και Άγιος Γεώργιος Παραμυθιάς.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Ηγουμενίτσας
Γεώργιος Στ. Χωναίος

Ο **Γεώργιος Χωναίος** (Yorgi Haneus Efendi, ; - Φεβρουάριος 1957), του Σταύρου, ήταν Έλληνας δικηγόρος και πολιτικός. Υπηρέτησε ως βουλευτής προτού απελευθερωθεί η Θεσσαλονίκη.

## Βιογραφία
Σπούδασε νομικά και το 1891 έλαβε απολυτήριο από τη Βαρβάκειο Νομική Σχολή. Εργάστηκε ως διερμηνέας στο Ελληνικό Προξενείο της Θεσσαλονίκης.
Εξελέγη βουλευτής Θεσσαλονίκης στις οθωμανικές εκλογές που έγιναν το 1908, υπηρετώντας ως το 1912. Το 1917 του ανατέθηκε η εκκαθάριση της κοινοτικής περιουσίας.

Πέθανε το 1957 και κηδεύτηκε στις 7 Φεβρουαρίου από το Πρώτο Νεκροταφείο Αθηνών. Με τη σύζυγό του, Νίκυ, απέκτησε παιδιά.

## Παραπομπές


Κατηγορία:Βουλευτές Θεσσαλονίκης
Λαϊκό Συμβούλιο της Συρίας

Το **Λαϊκό Συμβούλιο** (αραβικά: مجلس الشعب) ή **Κοινοβούλιο**, αποτελεί τη νομοθετική εξουσία της Συρίας. Απαρτίζεται από 250 μέλη που εκλέγονται για τετραετή θητεία σε 15 πολυεδρικές εκλογικές περιφέρειες. Υπάρχουν δύο βασικά πολιτικά μέτωπα, το Εθνικό Προοδευτικό Μέτωπο και το Λαϊκό Μέτωπο για την Αλλαγή και την Απελευθέρωση. Οι εκλογές του 2012, που πραγματοποιήθηκαν στις 7 Μαΐου, οδήγησαν σε ένα νέο κοινοβούλιο, που για πρώτη φορά μέσα σε τέσσερις δεκαετίες βασίστηκε σε ένα πολυκομματικό σύστημα.

## Παραπομπές


## Εξωτερικοί σύνδεσμοι
* 

Συρία
Κατηγορία:Κυβέρνηση της Συρίας
Ερτ Μάιτενς

Ο **Ερτ Μάιτενς** (φλαμανδικά: **Aert Mijtens**, Βρυξέλλες, 1541 - Ρώμη, 1602) ήταν Φλαμανδός ζωγράφος της Αναγέννησης.

## Πρώιμος βίος

Ο Μάιτενς γεννήθηκε στις Βρυξέλλες. Είναι το πρώτο γνωστό μέλος μιας οικογένειας καλλιτεχνών με το επώνυμο "Mijtens" ή "Mytens" (ελληνικά προφέρονται "Μάιτενς" και οι δύο γραφές). Ήταν θείος του Ίσαακ Μάιτενς (περ. 1602-1666), προσωπογράφου στη Χάγη και του Ντάνιελ Μάιτενς (1590 - 1647), ζωγράφου στην αγγλική Αυλή.

## Σταδιοδρομία
Σύμφωνα με τον πρώιμο βιογράφο Κάρελ φαν Μάντερ ταξίδεψε στη Ρώμη, όπου τον αποκαλούσαν *Ρινάλντο Φιαμμίνγκο* (*Rinaldo fiammingo*, Ρινάλντο ο Φλαμανδός) και έγινε φίλος με τον ζωγράφο Χανς Σπέκερτ (Hans Speckaert). Ζωγράφιζε χρησιμοποιώντας το εργαστήριο ενός άλλου Φλαμανδού ζωγράφου, του Αντόνι Σάντφοορτ (Anthoni Santvoort), ο οποίος ζωγράφιζε αναπαραστάσεις της Παρθένου Μαρίας (*Maria Magior*) σε πλάκες χαλκού.

Ο Μάιτενς δραστηριοποιήθηκε στις Βρυξέλλες, στη Ρώμη, στη Νάπολη (όπου υπήρξε επιτυχημένος και εργάστηκε στην Αυλή του αντιβασιλέα), στη Λ'Άκουιλα και στη Χάγη. Ήταν δάσκαλος του Μπάρεντ φαν Σόμερεν (Barend van Someren) κατά την παραμονή του στη Ρώμη. Ο φαν Σόμερεν νυμφεύτηκε τη θυγατέρα του Μάιτενς και επέστρεψε μαζί της στη Φλάνδρα.

Ζωγράφισε εικόνες για Αγία Τράπεζα, ιστορικά και μυθολογικά θέματα και πορτρέτα. Απεβίωσε στη Ρώμη.

## Δείτε επίσης
* Κατάλογος Φλαμανδών ζωγράφων

## Παραπομπές

*[Aert Mijtens](https://web.archive.org/web/20121022005608/http://www.artnet.com/artists/arnold+(aert)-mytens/past-auction-results) on Artnet

## Εξωτερικοί σύνδεσμοι
* 

Κατηγορία:Φλαμανδοί ζωγράφοι
Βίκτωρ Αμεδαίος Α΄ της Σαβοΐας

Ο **Βίκτωρ Αμεδαίος Α΄** (ιταλ. *Vittorio Amedeo I di Savoia*, 8 Μαΐου 1587 - 7 Οκτωβρίου 1637) ήταν δούκας της Σαβοΐας (1630-1637). 

## Βιογραφία
Ήταν το δεύτερο παιδί και ο δευτερότοκος υιός του Καρόλου Εμμανουήλ Α΄ της Σαβοΐας και της Αικατερίνης Μιχαέλας των Αψβούργων, κόρης του Φιλίππου Β΄ της Ισπανίας. Γεννήθηκε στο Τορίνο του Πεδεμοντίου και έζησε κατά την παιδική του ηλικία στην Αυλή της Μαδρίτης, κοντά στον πάππο του. Όταν εκείνος απεβίωσε το 1598, επέστρεψε στο Τορίνο και έγινε διάδοχος του δουκάτου το 1604 όταν απεβίωσε ο μεγαλύτερος αδελφός του, Φίλιππος Εμμανουήλ, σε ηλικία 18 ετών. 

Έγινε δούκας της Σαβοΐας το 1630, αλλά με την πολιτική του προκάλεσε αστάθεια στις σχέσεις με τη Γαλλία και την Ισπανία και χρειαζόταν στράτευμα για να υπερασπιστεί το δουκάτο. Επειδή υπήρχε έλλειψη χρημάτων για να προσλάβει μισθοφόρους ή να εκπαιδεύσει εντόπιους, υπέγραψε συνθήκη ειρήνης με την Ισπανία και τη συνθήκη του Κεράσκο με τη Γαλλία, στην οποία παραχωρούσε το Πινερόλο. Η στρατηγική αυτή περιοχή έδωσε στη Γαλλία μία δίοδο στην καρδιά της Σαβοΐας και μία αφετηρία προς την υπόλοιπη Ιταλία. Από τότε και στο εξής, οι δούκες της Σαβοΐας υπέφεραν από την απώλεια του Πινερόλο και εργαζόταν για την ανάκτησή του.

Ο Βίκτωρ Αμεδαίος Α΄ προσχώρησε στην αντι-ισπανική Ομάδα (*League*) του καρδινάλιου Ρισελιέ και επέτυχε δύο νίκες εναντίον της Ισπανίας: το 1636 στη μάχη του Τορναβέντο και το επόμενο έτος στη μάχη του Μομπαλντόνε. Ασθένησε και απεβίωσε στο Βερτσέλλι το 1637 σε ηλικία 50 ετών. Τον διαδέχθηκε ο 5ετής υιός του, Φραγκίσκος Υάκινθος, με αντιβασίλισσα τη μητέρα του, Χριστίνα. Μετά από ένα χρόνο, ο Φραγκίσκος Υάκινθος απεβίωσε και τον διαδέχθηκε ο νεότερος γιος του Βίκτωρος Αμεδαίου, Κάρολος Εμμανουήλ.

## Οικογένεια
Το 1619 νυμφεύτηκε τη Χριστίνα των Βουρβόνων, κόρη του Ερρίκου Δ΄ της Γαλλίας. Είχε οκτώ τέκνα:
* γιος (1621), θνησιγενής.
* Λουδοβίκος Αμεδαίος (1622 - 1628).
* Λουίζα Χριστίνα (1629 - 1692), παντρεύτηκε τον Μαυρίκιο της Σαβοΐας, καρδινάλιο.
* Φραγκίσκος Υάκινθος (1632 - 1638), Δούκας της Σαβοΐας.
* Κάρολος Εμμανουήλ Β΄ (1634 - 1675), Δούκας της Σαβοΐας.
* Μαργαρίτα Ιολάνθη (1635 - 1663), παντρεύτηκε τον Ρανούτσο Β΄ Φαρνέζε της Πάρμας.
* Ερριέττα Αδελαΐδα (1636 - 1676), παντρεύτηκε τον Φερδινάνδο Μαρία της Βαυαρίας.
* Αικατερίνη Βεατρίκη (1636 - 1637), δίδυμη της Ερριέττας Αδελαΐδας.

## Πρόγονοι



## Πηγές
* Storrs, Christopher (1999). *War, Diplomacy and the Rise of Savoy 1690-1720*. Cambridge University Press. ISBN 0521551463.

Κατηγορία:Οίκος της Σαβοΐας
Κατηγορία:Δούκες της Σαβοΐας
Πρόβολος

Ο **πρόβολος** ενός κτιρίου ή αγάλματος είναι το τμήμα εκείνο που προεξέχει και κρατιέται στο κενό χωρίς να έχει υποστήριγμα. Η στήριξή του βασίζεται στην ίδια αρχή σύμφωνα με την οποία, μια σανίδα χωμένη στη ρωγμή ενός πέτρινου τοίχου κρατιέται ελεύθερη έξω στο κενό λόγω του μεγαλύτερου βάρους της πέτρας που είναι επάνω από το στερεωμένο άκρο της. Με τον τρόπο αυτό της στηρίξεως δημιουργούνται αξιόλογα εφέ στην μοντέρνα αρχιτεκτονική, όπως το Μουσείο Γκούγκενχαϊμ της Ν. Υόρκης και ο οίκος Κάουφμαν στο Μπέαρ Ραν της Πενσυλβάνιας.

## Παραπομπές


## Δείτε επίσης
*Η λέξη πρόβολος στο Βικιλεξικό

Κατηγορία:Αρχιτεκτονικά στοιχεία κτιρίων